text: Strikkebio knækker cancer
  19 oktober 2015 kl. 12.21
  I Aabenraa har de taget utraditionelle metoder i brug for at støtte Knæk Cancer – de holder strikkebio. 
  Strik, se en god film og støt et godt formål.
  Det er tankerne bag mandagens strikkebio i Aabenraa, hvor hele overskuddet går ubeskåret til Knæk Cancer. Det er filmen Comeback med Anders W. Berthelsen, der bliver vist i Kinorama i Aabenraa. Når man har betalt for billetten, så får alle udleveret et strikkekit med Knæk Cancer-blomsten, som man kan strikke, mens man ser film. Det betyder også, at der ikke er helt mørkt i biografen under forestillingen.
  Det eneste man skal gøre er at medbringe to strømpepinde str. 3 mm.
  